Vrou sterf in fratsongelukArgieffoto ŉ Vrou, vermoedelik in haar 30’s, is Maandagoggend oorlede toe ŉ groot hek in Fordsburg, Johannesburg, op haar geval het. “Paramedici het omstreeks 08:00 by die toneel opgedaag waar ŉ groot groep mense langs die pad gestaan het,” het Russel Meiring, woordvoerder van ER24, gesê. “ŉ Vrou het langs ŉ groot hek gelê.” Meiring het gesê die groot hek het op die vrou geval. “Lede van die gemeenskap kon die hek optel en die vrou bevry. Paramedici het haar ondersoek, maar sy het veelvoudige kopbeserings opgedoen en het nie enige teken van lewe getoon nie. Hulle kon nie enigiets verder vir haar doen nie en sy is op die toneel dood verklaar.” Plaaslike owerhede stel ondersoek in.